hu hu fr es gl en en en en en hu hu hu hu hu hu hu hu hu hu hu hu hu en hu hu hu hu hu hu hu hu hu fr es en es it es hu hu hu hu hu hu hu en en fr fr ca ca en ca en ca en en fr es gl en en en en en hu hu hu en hu en de it hu es es es en hu hu hu hu hu hu hu hu hu hu hu hu en en en en hu hu hu hu hu en de fr en en sv id sv en en eu fr hu es en en it de fr sv en en en de de es ms ms zh fr en de ms ms ta fr hu da en ms en fr de es ms ms en sv en en en ms en en nl sv nl ms it en hu hu hu hu hu hu hu hu en fr sv en en sv id sv en en th fr de es ms ms eu de de es pt ms eu de nl sv nl ms nb fr en en en ms pt fr de es ms ms en fr de fr en en en sv hu da en ms en en de es it en nb en hu hu hu hu hu hu hu hu hu hu hu en de fr en en oc sv de es ms ms fr fr hu es en en fr de id sv en en fr de fr sv en en fr fr hu da en ms oc fr nl sv nl ms oc fr de es it ms zh sv de es pt ms fr en en de ms ms de en hu az en en en en de de hu hu hu hu en fr es gl en en en en en
Számadó Máté Spielbergben is folytatta a pontszerzést - P1race.hu
Üdvözöljük! Jelentkezzen be a fiókjába
Forgot your password? Get help
A jelszót email-ben küldjük el.
MotoGP - 🇬🇧 Brit Nagydíj
MotoGP - 🇦🇹 Osztrák Nagydíj
MotoGP - 🇸🇲 San Marinói Nagydíj
MotoGP - 🇪🇸 Aragón Nagydíj
MotoGP - 🇯🇵 Japán Nagydíj
MotoGP - 🇹🇭 Thai Nagydíj
MotoGP - 🇦🇺 Ausztrál Nagydíj
Superbike - 🇨🇿 Most 1.verseny
Superbike - 🇨🇿 Most 2.verseny
Superbike - 🇫🇷 Magny-Cours 1.verseny
Superbike - 🇫🇷 Magny-Cours 2.verseny
Superbike - 🇪🇸 Catalunya 1.verseny
Superbike - 🇪🇸 Catalunya 2.verseny
Superbike - 🇵🇹 Portimao 1.verseny
SuperSport - 🇪🇸 Catalunya 1.verseny
🇬🇧 Brit Superbike - Oulton Park sprint
SuperSport - 🇪🇸 Catalunya 2.verseny
🇬🇧 Brit Superbike - Oulton Park 2.verseny
🇬🇧 Brit Superbike - Oulton Park 3.verseny
KezdőlapMotorsportSzámadó Máté Spielbergben is folytatta a pontszerzést
Fotó: IDM / Dino Eisele
Számadó Máté Spielbergben is folytatta a pontszerzést
Előző hétvégén az ausztriai Spielbergben rendezték az IDM Superbike utolsó előtti fordulóját, ahol Számadó Máté ezúttal is rajthoz állt a Supersport 300 kategóriában. Nézzük meg, hogyan telt az ő és a Hungarian Racing Engineering Team hétvégéje.
Még egy magyar induló
A Red Bull Ring-i hétvégén nem Máté volt az egyetlen magyar induló: a HRE Team ugyanis benevezte szabadkártyával a MAMS OB-n induló versenyzőjüket, Luki Owent is.
A pénteki két szabadedzés felemásan alakult Máté és Luki számára. Az első tréningen Máté a harmadik, Luki a 26. pozíciót szerezte meg. A másodikon Máté volt a leggyorsabb, amivel a két szabadedzés összesített listáján is az első helyet szerezte meg! Luki a 28., összesítettben a 27. helyen végzett – ami jórészt amiatt is volt, hogy a második edzésen csak kevesebb kört tudott megtenni, mivel a sikánnál elesett.
Két időmérőt rendeztek a mezőnynek – egyet pénteken, egyet szombaton. Az első kvalifikáción Máté a hatodik, a másodikon az ötödik helyen végzett, amivel végül a hatodik rajtkockát szerezte meg.
Fotó: IDM / Dino Eisele
Ám Luki számára a hétvége csak péntekig tartott: az első időmérőn nagyot bukott, és megütötte magát. Még kórházba is szállították kivizsgálásra. Nem tartották bent, de a csapat elővigyázatosságból visszaléptette a hétvége további részétől.
Íme Luki szavai, illetve fénykép róla és videó a sérült sisakról:
View this post on Instagram
A post shared by Luki Owen (@luki_owen03)
Az első verseny itt tekinthető meg, 0:21:00-nál kezdődik a rajt.
Máté a rajtnál veszített egy-két pozíciót, de a mezőnytől elszakadó kilenc fős élboly végén ott volt, folyamatosan tartva a tempót a többiekkel. Kiélezett csatákat követően a nyolcadik helyen futott be, ám egy utólagos büntetés miatt egy helyet előrelépett. A leintést követően ugyanis Marvin Siebdrathot és Dirk Geigert is hátrasorolták utolsó körös pályaelhagyásért, Geiger így Máté mögé került a végeredménylistán.
Íme az első 10 helyezett, a teljes végeredmény itt látható.
A második futam itt nézhető meg, a rajt 4:04:20-nál kezdődik.
Máté ezúttal is visszaesett kicsit a rajtot követően, de a hamar visszazárkózott a hat fős élboly utolsó helyére: Geiger és a négy Freudenberg KTM mögé. Mátét később leelőzte Siebdrath és Jorke Erwig, így visszaesett a nyolcadik helyre.
Az utolsó körben a sikánnál összeütközött a két KTM-es csapattárs Leo Rammerstorfer és a címvédő Lennox Lehmann, így ők ketten kiestek Máté elől – igaz a bukásba belekeveredve ő is veszített a lendületéből. Végül a hatodik helyen látta meg a kockás zászlót, hivatalosan azonban csak kilencedik lett.
Számadó Máté (65) nagyot küzdött a gyári támogatású KTM-ekkel és Kawasakikkal. Fotó: IDM / Dino Eisele
Ennek az oka, hogy Máté (más versenyzőkkel egyetemben) hat másodperces időbüntetést kapott, mivel a változékony időjárás miatt nehezen tudták eldönteni, hogy milyen gumival vágjanak neki a versenytávnak, és a rajtrácson a háromperces jelzés után rakták fel a kerekeket – amiknek a szabály szerint addigra már a motoron kell lenni.
Íme az első 10 helyezett, a teljes végeredmény itt látható.
Máté ezt mondta az ausztriai futamok után:
“Nehéz érzelmek nélkül beszélni a hétvégéről..
Mindkét futamon az első csoportban küzdöttem. Ott voltam a nyakukon végig. Sajnos a kigyorsításokon összeszedett hátrányokat,a pálya stop and go jellege miatt éppen csak vissza tudtam dolgozni a pálya kevés technikás részén. Így előzésre elég kevés lehetőségem adódott. Ezen felül messze nem tudtam menni azt a köridőt amit tudok,mert a bolyban való motorozás során a kanyarokban feltartanak épp annyira,hogy a a lendület motorozást megakadályozzák! Ez pedig nem kedvező a motorom karakterisztikájának.
Dolgozunk tovább, hogy megtaláljuk a megoldást!
Köszönöm mindenkinek a szurkolást!”
Továbbá ezeket mondta még a csapat oldalán Máté és Lévai Károly csapatfőnök:
Luki Owen utólag ezeket mondta a hétvégéről:
„Nagyon izgatottan vártam a hétvégét, mivel előtte egy sikeres teszten voltunk a Pannónia-Ringen, ahol megdöntöttem egyéni legjobb időmet. Csütörtökön érkeztünk a pályára, ahol felkészítettük a motort a futamra. Új rajtszámom volt a hétvégére, a 68-as, ami az apukám rajtszáma. Azért ezt választottam, mert neki köszönhető az, hogy ideáig eljutottam. Az első szabadedzésen próbáltam minél több kört menni, hogy szokjam a pályát és a sok versenyzőt. Második szabadedzésen sajnos gondok voltak a váltóval és a sóderben eldőltem. A sisakom nem ment át a vizsgán, ezért a tartalék sisakommal kellett az időmérőre mennem. A kvalifikáció első felében nem találtam semmilyen csoportot akikkel tudtam volna menni, ezért mentem egy boxutcát. Sikerült egy bolyba bekerülnöm, és elkezdtem a gyorskörömet. A 4-es kanyar előtt az előttem lévő versenyző jóval a féktáv előtt fékezett. Erre nem számítottam, nem tudtam nagyon hova menni, és eltaláltam a motorját hátulról. A motorról leestem, a motor átfordult a levegőben, és teljesen összetört. Nehéz levegővétel miatt bevittek a kórházba, röntgeneztetésre. Hála Istennek semmi sem tört, és még aznap este kiengedtek. Most hogy eltelt néhány nap, kezdek egyre jobban lenni, mély levegővétellel még vannak nehézségeim, de igyekszem amikor tudok pihenni és minél gyorsabban gyógyulni!”
Íme az első tíz helyezett, a teljes tabella itt tekinthető meg.
A bajnokság utolsó fordulójára szeptember 23-25-én kerül sor Hockenheimben. Máté azonban a mostani hétvégén elindul a Supersport 300 VB Magny-Cours-i futamán!
Előző cikkHosszú nyári szünet után Magny-Coursban folytatja a Supersport-világbajnokságot Sebestyén Peti!
Következő cikkHazatérhetett Nagy-Britanniába súlyos sérülései után Gino Rea
Copyright © 2022 Racingline.hu Kft.